Query: Quin dia es va registrar al jutjat l'escrit de Google?
Context: Google s'ha adreçat al titular del jutjat número 13 de Barcelona, que instrueix una causa secreta contra l'independentisme, per a demanar que desbloqui l'accés a webs relacionades amb el referèndum del primer d'octubre, perquè diu que és una mesura 'desproporcionada'. La companyia nord-americana, en un escrit signat el 29 de maig proppassat i entrat al registre del jutjat el 4 de juny, diu que és innecessari de mantenir el blocatge de cinc webs del referèndum, vuit mesos després, segons que informen El Punt Avui i ElDiario.es. 'Google ILC considera respectuosament que el manteniment indefinit [del blocatge] pot resultar innecessari per a la consecució dels fins pretesos i pot haver afectat projectes i continguts allotjats a Google Cloud que no tenen res a veure amb la investigació', diu l'escrit.